जोधपुर को स्वच्छ बनाने के लिए जमीनी स्तर पर जाकर काम करेंगे: डॉ. मनवानी
डॉ. मनवानी का स्वागत करते क्लब पदाधिकारी।
लाॅयंस क्लब के सौवें स्थापना दिवस कार्यक्रम में भाग लेने आए थे स्वच्छ भारत अभियान के को-ऑर्डिनेटर
सिटीरिपोर्टर | जोधपुर
लाॅयंसक्लब के माध्यम से पूरे देश में स्वच्छता अभियान पर कार्य किया जा रहा है। जोधपुर को स्वच्छ सुंदर बनाने के लिए क्लब जमीनी स्तर पर जाकर कार्य करेगा। यह कहना है स्वच्छ भारत अभियान के कॉर्डिनेटर लॉयन डॉ. राजू वी मनवानी का।
वे यहां लाॅयंस क्लब की स्थापना के 100 वर्ष पूरे होने पर शनिवार को स्थापना वर्ष के कार्यक्रम में भाग लेने जोधपुर आए थे। उन्होंने कहा जोधपुर में हमारी टीम स्वच्छता पर अच्छा कार्य कर रही है। इसी के तहत लॉयन गणपत सालेचा ने हाल ही में गुलाब नगर कॉलोनी को स्मार्ट कॉलोनी के रुप में विकसित किया है। लॉयन मनवानी ने बताया इसी कड़ी में बोरानाडा सर्किल गुलाब नगर में महापुरुषों की तस्वीरें लगाने के साथ इन क्षेत्रों को सुंदर बनाने का प्रयास किया जा रहा है। वहीं इस शताब्दी वर्ष में सभी शहरों में गार्डन गोद लेने के साथ उन्हें विकसित करेंगे। उन्होंने बताया कि राजस्थान में क्लब की ओर से अबतक करीब 750 टायलेट और सैकड़ों शौचालय का निर्माण कराया गया है। सन् 1917 में शुरु हुए क्लब के इस साल मनाए जा रहे शताब्दी वर्ष में 1 जुलाई को शिकागो शहर में तीसरा हिंदुस्तानी अध्यक्ष शपथ लेगा। जो क्लब सदस्यों के लिए गौरव की बात है। उन्होंने बताया कि क्लब की ओर से ब्लाइंडनेस, सीनियर सिटीजन की देखभाल, भूखे व्यक्तियों के लिए भोजन की व्यवस्था करने के साथ अब देश को स्वच्छ बनाने में अपनी भागीदारी निभा रहा हैं।
hin_Deva hin_Deva hin_Deva mai_Deva hin_Deva hin_Deva